ইম্ফাল, নভেম্বর ২৮ : বাংলাদেশকী মীয়াম্না শকখঙনরবা ইন্টারনেসনেল রাইটার সনাতোন হামোমগা মীয়ামগা শকখঙ মায়খঙনবগী থৌরম অমা মণিপুরী দিপার্তমেন্ট সি আই কলেজ অমদি আই কিয়ু এ সি, সি আই জলেজ খূৎশম্নদুনা ঙসি কলেজ অসিগী সেমিনার হোলদা পাঙথোকখ্রে।
 থৌরম অদুদা সি আই কলেজ বিষ্ণুপুরগী প্রিন্সিপাল দাঃ এম মঙ্গি, সি আই কলেজ বিষ্ণুপুরগী আই কিয়ু এ সিগী কোওর্দিনেটর দাঃ এ ইঙোচা, সি আই কলেজ বিষ্ণুপুরগী এসিস্তেন্ত প্রোফেসার দাঃ কে বিমোলা অমদি সি আই কলেজ গী মণিপুরী দিপার্টমেন্তকী ঐচ ও দি দাঃ এল সুবিতানা অথোইবা মীথুংলেনশিং ওইনা শরুক য়াখি।
 থৌরম অদুদা সনাতোন হামোমনা হায়, বাংলাদেশতা লৈরিবা মীতৈ ইচিন-ইনাওশিংনা ইপা-ইপুনা থম্বীরম্বা নাৎ-কালচার ঙাক্না ঙসি ফাওবা হিংলি।  বাংলাদেশতা লৈরিবা মাইনোরিতি লোল ৪৫ গী মনুং মীতৈ লোলসু অমনি।  মরম অসিনা বাংলাদেশ গভর্ণমেন্তনা লোল অসিবু রিকোগনাইজ তৌনবগীদমক ইন্দিয়া গভর্ণমেন্ত অমদি মণিপুর গভর্ণমেন্তনা মতেঙ পাংবীয়ু।
 থৌরম অসিদা বাংলাদেশকী মণিপুরীশিংনা বাংলাদেশতা খুন্দারকখিবগী পুৱারী, মণিপুরনা ইন্দিয়ান হায় কম্মিসনগী খূত্থাংদা তৌহন্নিবশিং, মতেঙ পাংহন্নিংবা কয়াগী মতাঙদসু সনাতোন হামোমনা ৱা ঙাঙখি। 